en en en es en en en en en en en en en en en az en en en en en fr en en en en en en en ml en ml ml ml ml ml ml ml ml ml ml ml ml ml ml ml ml ml en en ml en ml nl ml en ml nl ml sv ml nl ml nl ml fr ml fr ml nl ml fr ml en ml fr ml nl ml en ml en ml en ml nl ml nl ml nl ml en ml en ml en ml en ml nl ml nl ml nl ml nl ml nl ml nb ml nl ml en ml en ml en ml nl ml en ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml en ml en ml en ml nl ml nl ml nl ml fr ml nl ml nl ml en ml nl ml nl ml nl ml en ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
ഇരുപത്തഞ്ചു വര്‍ഷം കരകാണാതെ അലഞ്ഞ വിഴിഞ്ഞം അന്താരാഷ്ട്ര തുറമുഖ പദ്ധതി യാഥാര്‍ത്ഥ്യമാകുതിന് മുന്നോടിയായുള്ള കണ്‍സഷന്‍ കരാര്‍ ഒപ്പുവയ്ക്കല്‍ ചടങ്ങ് ഇന്ന് സെക്രട്ടേറിയേറ്റ് ദര്‍ബാര്‍ ഹാളില്‍ നടക്കുകയാണ്. ഇച്ഛാശക്തിയുടെയും കൂട്ടായ്മയുടെയും വിജയമാണ് വിഴിഞ്ഞം അന്താരാഷ്ട്ര തുറമുഖ പദ്ധതി. ഇടുക്കി അണക്കെട്ടിനും നെടുമ്പാശേരി വിമാനത്താവളത്തിനും ശേഷം യാഥാര്‍ഥ്യമാകു വന്‍കിട പദ്ധതിയാണിത്. ഏറെക്കാലത്തിന് ശേഷം മലയാളിയ്ക്ക് ആത്മവിശ്വാസം നല്‍കിയ പദ്ധതിയായി വിഴിഞ്ഞം അന്താരാഷ്ട്ര തുറമുഖ പദ്ധതി മാറിയിരിയ്ക്കുന്നു.
കേരളത്തിന്റെ വികസനത്തില്‍ നിര്‍ണ്ണായക പങ്കുവഹിക്കുന്ന ഈ പദ്ധതി രാജ്യത്തിന്റെ വളര്‍ച്ചയ്ക്ക് മുതല്‍ക്കൂട്ടാകുമെന്നതില്‍ സംശയമില്ല. ഏറ്റവും കുറച്ച് ഭൂമി ഏറ്റെടുത്ത് നിര്‍മ്മിക്കുന്നതും ലോകത്തിലെ തന്നെ ഏറ്റവും പരിസ്ഥിതി സൗഹൃദവുമായ നിര്‍ദ്ദിഷ്ട വിഴിഞ്ഞം അന്താരാഷ്ട്ര തുറമുഖത്തിന്റെ വാണിജ്യ സാധ്യതയാണ് മറ്റൊരു പ്രത്യേകത.
വരുന്ന കേരളപ്പിറവി ദിനത്തില്‍ വിഴിഞ്ഞം പദ്ധതിയുടെ ഔദ്യോഗികമായ ഉദ്ഘാടനം നടക്കും. അന്നു തന്നെ നിര്‍മ്മാണ പ്രവര്‍ത്തനങ്ങളും ആരംഭിക്കും. മുന്‍കാലങ്ങളില്‍ വിഴിഞ്ഞം തുറമുഖ പദ്ധതിയ്ക്ക് നേതൃത്വം നല്‍കിയ എല്ലാവരെയും ഞാന്‍ നന്ദിയോടെ ഓര്‍ക്കുന്നു. പദ്ധതി യാഥാര്‍ഥ്യമാക്കുവാന്‍ സഹായിച്ച സഹപ്രവര്‍ത്തകരോടും എല്ലാവരോടും, പദ്ധതിയ്ക്ക് നേതൃത്വം നല്‍കിയ മുഖ്യമന്ത്രി ഉമ്മന്‍ ചാണ്ടിയോടും സഹപ്രവര്‍ത്തകരോടും സര്‍വ്വോപരി ഈശ്വരനോടും സഹസ്രകോടി നന്ദി.
വിഴിഞ്ഞം തുറമുഖം അതിന്റെ നിര്‍മ്മാണ കാലയളവിലും നടത്തിപ്പു കാലയളവിലും കേരളത്തിന്റെ വന്‍തോതിലുള്ള വികസനത്തിനു വഴിയൊരുക്കുമെതില്‍ സംശയമില്ല. സംസ്ഥാനത്തെ ഒരു അടിസ്ഥാന സൗകര്യ വികസന പദ്ധതിയില്‍ ഇത്തരത്തില്‍ ബാഹ്യനിക്ഷേപം ലഭിക്കുന്നത് ഇതാദ്യമായാണ്. 5552 കോടി രൂപ മുതല്‍മുടക്കുള്ള ഒന്നാംഘട്ട നിര്‍മ്മാണ പ്രവര്‍ത്തനങ്ങളില്‍ 3600 കോടി രൂപയുടെ നിക്ഷേപം സംസ്ഥാനത്തിനു പുറത്തുനിന്നാണ്. നിര്‍മ്മാണ കാലയളവില്‍ പ്രത്യക്ഷ പരോക്ഷ നികുതിയിനത്തില്‍ സംസ്ഥാനത്തിനു ഗണ്യമായ വരുമാനം ലഭിക്കും. പദ്ധതിയില്‍ നിന്നും നേരിട്ടുള്ള തൊഴിലവസരങ്ങള്‍ കൂടാതെ തുറമുഖത്തിനായി ഇവിടെ ഉണ്ടാകുന്ന അനുബന്ധ വ്യവസായങ്ങളിലൂടെ അനേകം തൊഴിലവസരങ്ങള്‍ പരോക്ഷമായി സൃഷ്ടിക്കപ്പെടും. കണ്ടെയ്‌നര്‍ ഹാന്‍ഡ്‌ലിങ്, ലോജിസ്റ്റിക് എന്നീ അനുബന്ധ വ്യവസായങ്ങള്‍ സംസ്ഥാനത്ത് വളരും. ഒരു തുറമുഖത്തിന്റെ വരവോടുകൂടി അത് സൃഷ്ടിക്കുന്ന സാമ്പത്തിക പുരോഗതിയിലും ഉത്പാദനക്ഷമതയുടെ വര്‍ധനവിലും ആകൃഷ്ടരായി നിരവധി പുതിയ വ്യവസായ സംരംഭങ്ങള്‍ കേരളത്തില്‍ സൃഷ്ടിക്കപ്പെടും.
തുറമുഖത്തിനൊപ്പം തുറമുഖത്തിനു സമീപമുള്ള പ്രദേശങ്ങളുടെ സമഗ്രമായ വികസനം ലക്ഷ്യമാക്കി തുറമുഖേതര പ്രവര്‍ത്തനങ്ങളായ പോര്‍ട്ട് എസ്റ്റേറേറ്റ് ഡെവലപ്പമെന്റും വിഴിഞ്ഞം പദ്ധതിയില്‍ വിഭാവനം ചെയ്തിട്ടുണ്ട്. ഇത് കാലക്രമേണ നിക്ഷേപത്തിനും അതുമൂലമുള്ള വികസനത്തിനും വഴിയൊരുക്കും. കേരളത്തിന്റെ സാഹചര്യങ്ങള്‍ പരിഗണിക്കുമ്പോള്‍ ഈ നിക്ഷേപം പ്രധാനമായും ടൂറിസവുമായും ഹൈടെക് വ്യവസായങ്ങളുമായും ബന്ധപ്പെ'ായിരിക്കും.
കേരളത്തിലെ നിലവിലുള്ള റോഡുകളുടെ പരിമിതമായ വികസന സാധ്യതയും ചരക്കു ഗതാഗതത്തിനുള്ള അനുദിനം വര്‍ധിക്കുന്ന ആവശ്യകതയും മനസ്സിലാക്കിക്കൊണ്ടു കോസ്റ്റല്‍ ഷിപ്പിങിന്റെ വികസനത്തിനു സംസ്ഥാന സര്‍ക്കാര്‍ പ്രത്യേക ഊല്‍ നല്‍കുന്നുണ്ട്. കടല്‍മാര്‍ഗമുള്ള ചരക്കുഗതാഗതത്തിന്റെ വളര്‍ച്ചയ്ക്ക് കരുത്ത് പകരാന്‍ വിഴിഞ്ഞം തുറമുഖത്തിനു കഴിയും.  ദക്ഷിണ കേരളത്തിനും തമിഴ്‌നാടിന്റെ തെക്കന്‍ ജില്ലകള്‍ക്കും ആവശ്യമായ പെട്രോളിയം ഉല്‍പ്പങ്ങള്‍ വിഴിഞ്ഞം തുറമുഖം മുഖേന കൈകാര്യം ചെയ്യാനുള്ള ഒരു പദ്ധതി പൊതുമേഖലാ എണ്ണക്കമ്പനികള്‍ വിഭാവനം ചെയ്യുന്നുണ്ട്. വിഴിഞ്ഞം തുറമുഖം നിലവിലെ നോണ്‍ മേജര്‍ തുറമുഖങ്ങളായ കൊല്ലം, ആലപ്പുഴ, പൊന്നാനി, ബേപ്പൂര്‍, അഴിക്കല്‍, മേജര്‍ തുറമുഖമായ കൊച്ചി എിവയുമായുള്ള ചരക്കുഗതാഗതം വര്‍ദ്ധിപ്പിക്കും. സംസ്ഥാനത്ത് കടല്‍ മാര്‍ഗ്ഗമുള്ള ചരക്ക് ഗതാഗതത്തിന്റെ വളര്‍ച്ചയ്ക്ക് ഇത് വഴിയൊരുക്കും.
മത്സ്യത്തൊഴിലാളികള്‍ക്ക് 220 കോടിയുടെ പ്രത്യേക പാക്കേജ്
പാരിസ്ഥിതിക പഠന റിപ്പോര്‍ട്ട് പ്രകാരം വലിയ കടപ്പുറം പ്രദേശത്തെ 75 കമ്പവല തൊഴിലാളികളും മുല്ലൂര്‍ മേഖലയിലെ 250 ചിപ്പിത്തൊഴിലാളികളും ഉള്‍പ്പെടെ 325 പേര്‍ക്ക് മാത്രമാണ് വിഴിഞ്ഞം അന്താരാഷ്ട്ര തുറമുഖ പദ്ധതി മൂലം ജോലി നഷ്ടപ്പെടുന്നത്. ഇവരുടെയും കൂടാതെ പദ്ധതി നിര്‍മ്മാണ ഘട്ടത്തില്‍ ബുദ്ധിമുട്ടു സംഭവിക്കാവുന്ന ഏതാണ്ട് 2000 മത്സ്യത്തൊഴിലാളികളുടെയും പുനരധിവാസത്തിനായി 7.1 കോടി രൂപയുടെ പാക്കേജ് നടപ്പിലാക്കുതാണ്. പ്രസ്തുത മത്സ്യത്തൊഴിലാളികളെ കണ്ടെത്തുതിനായി തിരുവനന്തപുരം ആര്‍ഡിഒയുടെ നേതൃത്വത്തില്‍ ഒരു അഞ്ചംഗ കമ്മറ്റിയും ജില്ലാ കളക്ടറുടെ നേതൃത്വത്തില്‍ മറ്റൊരു അഞ്ചംഗ അപ്പീല്‍ കമ്മറ്റിയും പ്രവര്‍ത്തനം നടത്തിവരുന്നു. നിര്‍മ്മാണം തുടങ്ങുതോടൊപ്പം ഇവരുടെ പുനരധിവാസവും സാദ്ധ്യമാക്കണമൊണ് സര്‍ക്കാരിന്റെ ലക്ഷ്യം.
മത്സ്യബന്ധന മേഖലയുടെ ഉന്നമനത്തിനായി ഇതിനു പുറമേ (1) കുടിവെള്ള പദ്ധതി (7.3 കോടി രൂപ) (2) പുതിയ മത്സ്യബന്ധന തുറമുഖം (96 കോടി രൂപ) (3) നിലവിലെ മത്സ്യബന്ധന തുറമുഖത്തിന്റെ നവീകരണം (5 കോടി രൂപ) (4) സീ ഫുഡ് പാര്‍ക്ക് (4 കോടി രൂപ) (5) സ്‌കില്‍ ഡെവലപ്‌മെന്റ് സെന്റര്‍ (4 കോടി രൂപ) (6) ശുചിത്വ പ്രവര്‍ത്തനങ്ങള്‍ (3കോടി രൂപ) (7) ഖരമാലിന്യ സംസ്‌കരണം (2 കോടി രൂപ) എന്നിവ ഉള്‍പ്പെടെ 125.3 കോടി രൂപയും ചെലവിടുന്നതാണ്. അതായത് മത്സ്യബന്ധന മേഖലയ്ക്ക് മൊത്തം 132.4 കോടി രൂപയുടെ പാക്കേജാണ് ഉദ്ദേശിക്കുന്നത്. ഇതിനു പുറമേ 87.6 കോടി രൂപയുടെ പ്രാദേശിക വികസന പ്രവര്‍ത്തനങ്ങളും നടത്തുവാന്‍ ലക്ഷ്യമുണ്ട്. മൊത്തം 220 കോടി രൂപയാണ് പാരിസ്ഥിതിക-സാമൂഹിക പ്രതിബദ്ധതയുടെ ഭാഗമായി ചെലവിടുവാന്‍ ഉദ്ദേശിക്കുന്നത്. ഇതില്‍ പദ്ധതിയ്ക്കായി ഏറ്റെടുക്കപ്പെടുന്ന എട്ടോളം റിസോര്‍ട്ടുകളിലെ തൊഴിലാളികള്‍ക്കുള്ള (ഏതാണ്ട് 244 പേര്‍) പുനരധിവാസ പാക്കേജായ 1.05 കോടി രൂപയും ഉള്‍പ്പെടുന്നു.
തീരദേശ വ്യതിയാനം: ആശങ്ക വേണ്ട
പരിസ്ഥിതി പഠനത്തിന്റെ ടേംസ് ഓഫ് റഫറന്‍സ് കേന്ദ്ര സര്‍ക്കാര്‍ അംഗീകരിച്ചപ്പോള്‍ പ്രസ്തുത വിഷയം അതില്‍ ഉള്‍പ്പെടുത്തിയിരുന്നു. തുടര്‍ന്ന് കേന്ദ്ര സര്‍ക്കാരിന്റെ മിനിസ്ട്രി ഓഫ് എര്‍ത്ത് സര്‍വീസിന്റെ കീഴിലുള്ള ഇന്ത്യന്‍ നാഷണല്‍ സെന്റര്‍ ഫോര്‍ ഓഷ്യന്‍ ഇന്‍ഫര്‍മേഷന്‍ സര്‍വീസസുമായി സഹകരിച്ച്, തീരദേശ ആഘാതം സംബന്ധിച്ച് 'മോഡലിങ്' ഉള്‍പ്പെടെയുള്ള പഠനം പാരിസ്ഥിതികാഘാത പഠനത്തിന്റെ ഭാഗമായി നടത്തിയിരുന്നു. പദ്ധതി മൂലം തീരദേശ വ്യതിയാനം ഉണ്ടാവുകയില്ല എന്നാണ് പ്രസ്തുത പഠന പ്രകാരം കണ്ടെത്തിയിട്ടുള്ളത്. എങ്കിലും പാരിസ്ഥിതികാനുമതിയില്‍ നിഷ്‌കര്‍ഷിച്ചിരിയ്ക്കുന്ന പ്രകാരം ദീര്‍ഘകാല തീരദേശ നിരീക്ഷണം, കേന്ദ്ര സര്‍ക്കാര്‍ സ്ഥാപനമായ ഇന്ത്യന്‍ നാഷണല്‍ സെന്റര്‍ ഫോര്‍ ഓഷ്യന്‍ ഇന്‍ഫര്‍മേഷന്‍ സര്‍വീസസിന്റെ ഉപദേശത്തില്‍ ആരംഭിച്ചിട്ടുണ്ട്.
ഇതനുസരിച്ച് നിലവിലെ 40 കി.മീ തീരപ്രദേശത്തിന്റെ (പദ്ധതി പ്രദേശത്തിന്റെ 20 കി. മീ. വീതം തെക്കു-വടക്കു പ്രദേശങ്ങള്‍) സ്ഥിതി ഓരോ മാസവും നിരീക്ഷിച്ചു വരുന്നു. പ്രസ്തുത നിരീക്ഷണം പദ്ധതിയുടെ നിര്‍മ്മാണ സമയത്തും നടത്തിപ്പു സമയത്തും തുടരുന്നതായിരിയ്ക്കും. പദ്ധതി നിര്‍മ്മാണം/നടത്തിപ്പ് മൂലം പ്രസ്തുത തീരപ്രദേശത്തിന് ദോഷകരമായ മാറ്റങ്ങള്‍ സംഭവിയ്ക്കുകയാണെ് കണ്ടെത്തുന്നുവെങ്കില്‍ അതിനുള്ള പരിഹാര മാര്‍ഗ്ഗങ്ങള്‍ (ജനങ്ങളുടെ പുനരധിവാസം ഉള്‍പ്പെടെ) സംസ്ഥാന സര്‍ക്കാര്‍ നടപ്പിലാക്കുന്നതായിരിയ്ക്കും.
കേരള സംസ്ഥാനം കഴിഞ്ഞ രണ്ടു ദശകങ്ങളായി ഈ തുറമുഖത്തിന്റെ വികസനത്തിനായി യത്‌നിക്കുകയായിരുന്നു എന്നത് ഈ പദ്ധതിയുടെ പ്രധാന്യം വെളിവാക്കുന്നു. ഏതൊരു രാജ്യത്തിന്റയും വാണിജ്യവും സാമ്പത്തികവുമായ പുരോഗതിക്കു തുറമുഖങ്ങളുടെ വളര്‍ച്ച അനിവാര്യമാണ്. ഏതാണ്ട് 600 കിലോ മീറ്ററോളം കടല്‍ത്തീരമുള്ള കേരളത്തിനു തുറമുഖ മേഖലയില്‍ ഗണ്യമായ പുരോഗതി കൈവരിക്കാനുള്ള സാധ്യതകളുണ്ട്. മേജര്‍ തുറമുഖമായ കൊച്ചിക്കൊപ്പം നോണ്‍ മേജര്‍ തുറമുഖങ്ങളായ വിഴിഞ്ഞം, കൊല്ലം, ആലപ്പുഴ, പൊാനി, അഴിക്കല്‍, ബേപ്പൂര്‍ എന്നീ തുറമുഖങ്ങള്‍ക്ക് സംസ്ഥാന പുരോഗതിക്കു ഗണ്യമായ സംഭാവനകള്‍ നല്കുവാന്‍ കഴിയും.
comments powered by Disqus. comments powered by Disqus
ഹരിതഗ്രാമം: ഒരു പരിവര്‍ത്തനത്തിന്റെ കഥ
മാറാരോഗികള്‍ക്ക് ആശ്വാസമായി സാന്ത്വന പരിചരണം
ഉണ്ണിരാജ: അറിവ് ആയുധമാക്കിയ സഖാവ്
കേരളത്തെ പിന്നോട്ട് നയിച്ച അഞ്ചു വര്‍ഷങ്ങള്‍
മരണാനന്തരം മനുഷ്യാവയവങ്ങള്‍ മണ്ണിനോ മനുജനോ ?
നടക്കാത്ത മൂന്നാം ബദല്‍ മോഹം
വിഴിഞ്ഞം: ഇടതു നിലപാട് ഞെട്ടിപ്പിക്കുന്നു
ഈ സര്‍ക്കാര്‍ കൂടെയുണ്ട്; എപ്പോഴും
സ്വദേശി ജാഗരണ്‍ മഞ്ച് എതിര്‍ത്താലും ബിജെപിയെ ആര്‍എസ്എസ് തടയില്ല
യുറോപ്പിലെ ആളൊഴിഞ്ഞ പള്ളികള്‍ വില്‍പ്പനക്ക്
മലയാളക്കരിയില്‍ ചെങ്കൊടി പാറലിന് 75 ആണ്ട്
തീവ്രവാദികളെ അമര്‍ച്ച ചെയ്യാനാവാതെ പാകിസ്ഥാന്‍
എണ്ണ വിപണി തകര്‍ച്ച ടെക്‌സാസിലെ എണ്ണക്കിണറില്‍ നിന്നും
മോറല്‍ പൊലിസിങിനെതിരെ കേരളത്തില്‍ ചുംബനവും ലണ്ടനില്‍ മുലയൂട്ടലും
പ്രായമേറുന്ന യുറോപ്പിന് കുടിയേറ്റക്കാരെ ആവശ്യം
യുദ്ധവീരന്‍ ഐഎന്‍എസ് വിക്രാന്തിനെ പൊളിച്ചടുക്കി
കമ്യുണിസ്റ്റുപാര്‍ട്ടികളുടെ കോണ്‍ഗ്രസ് വിരോധം സ്റ്റാലിനിസത്തിന്റെ ബാക്കി പത്രം
കുടിയേറ്റം: ചെകുത്താനും കടലിനുമിടയില്‍ യൂറോപ്പ്
എംവിആര്‍ വിഴിഞ്ഞത്തിന്റെ സാധ്യതകള്‍ കണ്ടറിഞ്ഞ ഭരണാധികാരി
എണ്ണ വിലയിലെ കുറവ്: റഷ്യക്കെതിരായ യുഎസിന്റെ രഹസ്യ യുദ്ധം
മലാലയെ ലോകം ആദരിക്കുമ്പോള്‍ പാകിസ്ഥാനില്‍ ഭ്രഷ്ട്
മദ്യവും ഫ്‌ളക്‌സും പിന്നെ തരൂറും
കൈലാഷ് സത്യാര്‍ഥി; അക്ഷീണനായ അവകാശസംരക്ഷകന്‍
യുവസംരംഭകര്‍ക്ക് വഴിയൊരുക്കി കേരളം (മുഖ്യമന്ത്രി എഴുതുന്നു)
മോദിക്കു യുഎസ് കോടതി സമന്‍സ്; കരിങ്കൊടികളും കാണേണ്ടി വന്നേക്കും
മഹാരാഷ്ട്രയിലെ മാറുന്ന തെരഞ്ഞെടുപ്പ് മുഖം
മദ്യ നിരോധനക്കാര്‍ സ്പിരിറ്റ് ലോബിയുടെ ആള്‍ക്കാരോ?
ഇസ്‌ളാമിക സ്റ്റേറ്റിനെതിരെയുള്ള പോരാട്ടത്തില്‍ ശത്രുവിന്റെ ശത്രു മിത്രം
ശീതയുദ്ധത്തിന്റെ പുതിയ ഘട്ടമായി യുെ്രെകന്‍ പ്രതിസന്ധി
നേട്ടങ്ങള്‍ക്കിടയിലും കേരളം പോകുന്നത് പിറകോട്ട്
All rights Reserved 2017 © Kerala Malar